CELEX: 32006D0501
Language: sl
Date: 2006-07-14 00:00:00
Title: 2006/501/ES: Odločba Komisije z dne  14. julija 2006  o spremembi Odločbe 2006/264/ES o zaščitnih ukrepih v zvezi z atipično kokošjo kugo v Romuniji  (notificirano pod dokumentarno številko C(2006) 3167)   (Besedilo velja za EGP)

20.7.2006   
            
            
               SL
            
            
               Uradni list Evropske unije
            
            
               L 198/38
            
         
      ODLOČBA KOMISIJE
   
   z dne 14. julija 2006
   o spremembi Odločbe 2006/264/ES o zaščitnih ukrepih v zvezi z atipično kokošjo kugo v Romuniji
   (notificirano pod dokumentarno številko C(2006) 3167)
   (Besedilo velja za EGP)
   (2006/501/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
   ob upoštevanju naslednjega:
   
               (1)
            
            
               Atipična kokošja kuga je zelo nalezljiva virusna bolezen pri perutnini in pticah, zato obstaja tveganje, da se povzročitelj bolezni lahko prenese prek mednarodne trgovine z živo perutnino in perutninskimi proizvodi.
            
         
               (2)
            
            
               Odločba Komisije 2006/264/ES z dne 27. marca 2006 o zaščitnih ukrepih v zvezi z atipično kokošjo kugo v Romuniji (3) je bila sprejeta po izbruhu atipične kokošje kuge v Romuniji. V skladu z navedeno odločbo morajo države članice začasno zaustaviti uvoz žive perutnine, ratitov, pernate divjadi, gojene pernate divjadi in valilnih jajc ter svežega mesa in mesnih pripravkov iz teh vrst z nekaterih delov Romunije.
            
         
               (3)
            
            
               Romunija je obvestila Komisijo o novem izbruhu atipične kokošje kuge v okrožju Sălaj, delu Romunije, s katerega uvoz v Skupnost ni bil začasno zaustavljen. To okrožje je zato treba dodati na seznam okrožij iz Priloge k Odločbi 2006/264/ES.
            
         
               (4)
            
            
               Ob upoštevanju trenutnega epidemiološkega stanja v Romuniji v zvezi z atipično kokošjo kugo je treba ukrepe iz Odločbe 2006/264/ES podaljšati.
            
         
               (5)
            
            
               Odločbo 2006/264/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2006/264/ES se spremeni:
   
               1.
            
            
               V členu 5 se datum „31. julij 2006“ nadomesti z datumom „31. december 2006“.
            
         
               2.
            
            
               Priloga se nadomesti z besedilom iz Priloge k tej odločbi.
            
         Člen 2
   Države članice takoj sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
   Člen 3
   Ta odločba je naslovljena na države članice.
   
      V Bruslju, 14. julija 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 24, 30.1.1998, str. 9. Direktiva, kakor je bila nazadnje spremenjena z Uredbo (ES) št. 882/2004 Evropskega parlamenta in Sveta (UL L 165, 30.4.2004, str. 1).
   
      (3)  UL L 95, 4.4.2006, str. 6.
   
      PRILOGA
      
         
            „PRILOGA
            Deli ozemlja Romunije iz členov 1 in 2:
            
                         
                     
                     
                        okrožje Arges
                     
                  
                         
                     
                     
                        okrožje Brasov
                     
                  
                         
                     
                     
                        okrožje Bukarešta
                     
                  
                         
                     
                     
                        okrožje Braila
                     
                  
                         
                     
                     
                        okrožje Buzau
                     
                  
                         
                     
                     
                        okrožje Caras-Severin
                     
                  
                         
                     
                     
                        okrožje Calarasi
                     
                  
                         
                     
                     
                        okrožje Constanta
                     
                  
                         
                     
                     
                        okrožje Dambovita
                     
                  
                         
                     
                     
                        okrožje Giurgiu
                     
                  
                         
                     
                     
                        okrožje Gorj
                     
                  
                         
                     
                     
                        okrožje Ialomita
                     
                  
                         
                     
                     
                        okrožje Ilfov
                     
                  
                         
                     
                     
                        okrožje Mehedinti
                     
                  
                         
                     
                     
                        okrožje Mures
                     
                  
                         
                     
                     
                        okrožje Olt
                     
                  
                         
                     
                     
                        okrožje Prahova
                     
                  
                         
                     
                     
                        okrožje Sălaj
                     
                  
                         
                     
                     
                        okrožje Tulcea
                     
                  
                         
                     
                     
                        okrožje Vaslui
                     
                  
                         
                     
                     
                        okrožje Valcea
                     
                  
                         
                     
                     
                        okrožje Vrancea“.